Edward Zwick

**Edward Zwick** nado o 8 de outubro de 1952 é un director e produtor de cinema estadounidense recoñecido polos seus filmes de temática bélica. Foi descrito como un retorno *"a unha época anterior, un director moi cerebral, cuxos filmes sempre contan con personaxes totalmente redondeadas, cuestións morais difíciles e temas que se desenvolven na ambigüidade da autoridade"*.
Traballou nunha gran cantidade de filmes para a televisión e para o cinema, sendo nomeado dúas veces nos Globos de Ouro.
Como produtor conseguirá o seu maior éxito co filme *Shakespeare in Love*, que será galardoada co Oscar ó mellor filme no ano 1999

## Traxectoria 
Zwick naceu en Chicago, Illinois. É fillo de Ruth Ellen (nada Reich) e Allen Zwick.
Traballou de aprendiz no *Festival da Academia de Lake Forest*. Posteriormente graduouse na Universidade de Harvard e recibiu a bolsa
Rockefeller Fellowship para estudar en Europa.

Nos anos setenta acudiu American Film Institute e en 1976 roda a curtametraxe *Timothy and the Angel* que gañou o primeiro premio no certame de estudantes no Festival de Chicago. Isto levouno a escribir e dirixir algúns episodios da serie *Family*.

En 1980 recibe o seu primeiro nomeamente ó Emmy polo seu traballo de produtor na serie *Family*. Tres anos máis tarde dirixe, produce e co-escribe o telefilme *Special Bulletin*, polo cal obtivo dous Premios Emmy e un nomeamento como mellor director.

En 1986 debuta no cinema con *About Last Night...*, un filme romántico con Demi Moore e Rob Lowe. En 1989 fai un dos seus traballos máis reputados, *Glory*, pola cal recibe un nomeamento ós Globos de Ouro ó mellor director.
*Glory* é un filme ambientado na Guerra Civil Estadounidense e conta coa colaboración de Denzel Washington, que conseguiu un Oscar como mellor actor secundario. Edward Zwick tamén contou con Denzel Washington no filme *Courage Under Fire* (1996) e no suspense de acción *The Siege* (1998).

En 1994 produce e dirixe a súa outra obra mestra *Legends of the Fall* (a anterior foi *Glory*) xunto a actores do talle de Brad Pitt, Anthony Hopkins, Aidan Quinn, Julia Ormond E Henry Thomas. Por este filme conseguiu a seu segundo nomeamento ós Globos de Ouro como mellor director.

Zwick admitiu ser un admirador da cultura xaponesa e por iso dirixiu *The Last Samurai* no 2003 coa presenza de Tom Cruise, Ken Watanabe e Billy Connolly. O filme está ambientado nunha historia de aventuras no Xapón do século XIX na que destacan os valores da honra, o valor, o deber e a amizade.

No 2007 dirixe e produce *Blood Diamond*, un filme de drama e aventura con Leonardo DiCaprio, Jennifer Connelly e Djimon Gaston Hounsou, que trata sobre a trama dos diamantes de sangue que serven para sufragar os gastos das guerras africanas. O filme foi nomeado a cinco premios da Academia.

## Filmografía 
* 1983 - *Special Bulletin*
* 1986 - *About Last Night...*
* 1989 - *Glory*
* 1992 - *Leaving Normal*
* 1994 - *Legends of the Fall*
* 1996 - *Courage Under Fire*
* 1998 - *Shakespeare in Love*
* 1998 - *The Siege*
* 2003 - *The Last Samurai*
* 2006 - *Blood Diamond*
* 2008 - *Defiance*
* 2010 - *Love and Other Drugs*

## Véxase tamén 
### Ligazóns externas 
* Ficha na IMDb 
* Ficha na TCMDb